62019TO0881_INF
Digriet tal-Qorti Ġenerali (Il-Ħames Awla) tad-9 ta’ Settembru 2021 – GABO :mi vs Il-Kummissjoni
(Kawża T‑881/19)
“Klawżola ta’ arbitraġġ – Is-Sitt u s-Seba Programm‑Qafas għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2002‑2006 u 2007‑2013) – Programm-Qafas għar-riċerka u l-innovazzjoni “Horizon 2020” (2014‑2020) – Ftehimiet ta’ sussidju – Kumpens ta’ krediti – Identifikazzjoni min-naħa tal-konvenut – Ksur ta’ rekwiżiti formali – Artikolu 76(d) tar-Regoli tal-Proċedura – Inammissibbiltà manifesta”
1.
Proċedura ġudizzjarja – Kawża mressqa quddiem il-Qorti Ġenerali fuq il-bażi ta’ klawżola ta’ arbitraġġ – Kwalità ta’ konvenut – Ftehimiet ta’ sussidju konklużi fil-kuntest tas-Sitt u s-Seba Programm‑Qafas għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2002‑2006 u 2007‑2013) u tal-Programm‑Qafas għar-riċerka u l-innovazzjoni “Horizon 2020” (2014‑2020) – Ftehimiet konkluzi mal-Aġenzija Eżekuttiva għar-Riċerka (REA) – Rikors ippreżentat kontra l-Kummissjoni – Inammissibbiltà manifesta
(Artikolu 272 TFUE; Regolament tal-Kunsill Nru 58/2003; Deċiżjoni tal-Kummissjoni 2013/778)
(ara l-punti 27 sa 31)
2.
Proċedura ġudizzjarja – Rikors promotur – Rekwiżiti formali – Identifikazzjoni tas-suġġett tat-tilwima – Espożizzjoni sommarja tal-motivi invokati – Riferiment ġenerali għal dokumenti oħra annessi mar-rikors – Inammissibbiltà
(Artikolu 272 TFUE ; Statut tal-Qorti tal-Ġustizzja. l-ewwel paragrafu tal-Artikolu 21 u l-ewwel paragrafu tal-Artikolu 53; Regoli tal-Proċedura tal-Qorti Ġenerali, Artikolu 76(d))
(ara l-punti 35 sa 39, 47 sa 50)
Suġġett
Talba bbażata fuq l-Artikolu 272 TFUE u intiża sabiex il-Kummissjoni tiġi kkundannata tirrimborsa l-ispejjeż eliġibbli sostnuti mir-rikorrenti, l-ewwel nett, bejn Awwissu 2015 u April 2016 u, it-tieni nett, matul il-perijodu tal-proċedura preliminari ta’ insolvenza, jiġifieri EUR 1 680 681.82, flimkien ma’ EUR 76 552.6 interessi, abbażi ta’ ftehimiet ta’ sussidji mogħtija fil-kuntest tas-Sitt u s-Seba’ Programm Qafas għall-attivitajiet ta’ riċerka, ta’ żvilupp teknoloġiku u ta’ dimostrazzjoni u tal-programm qafas għar-riċerka u l-innovazzjoni “Horizon 2020”.
Dispożittiv
1)
Ir-rikors huwa miċħud bħala inammissibbli.
2)
GABO:mi Gesellschaft für Ablauforganisation:milliarium mbH & Co. KG hija kkundannata għall-ispejjeż.